Domino fratribus Nivoldone et uxore sua Sierada, emtores, ego Erlenus et conjux mea Idonea, venditores. Constat nos vobis vindedimus res juris nostri in pago Viennense, in agro Neciacense, in villa Caucilla. Terminant ipsas res vinea et cortile ibi adherente de uno latus, et subtus fronte vias publicas, de alio terra ipsius emtoris, in superiore fronte terra ipsius venditores, et terra Acbone, et fossato finale, et subjungit ibi via quod est infra istas fines et terminaciones, una cum exivo et suprapositum, quantumcumque ibi visi sumus abere, aut porcio nostra ibi obvenit aut obvenire debet, tam de paterno quam de materno, vel de quacumque libet ingenio legitimme ordine ad nos obvenire debet usque inexquisitum; et sub integro vobis vendimus, cedimus, tradimus; unde et accepimus de vos precium pro ipsas superscriptas res, sicut inter nos complacuit ad que convenit, ad arbitrium et voluntatem nostram, solidos VI, et ipsas superscriptas res de nostram jure in vestram tradimus potestatem adabendi, vendendi, donandi, cedendi seu liceat vobis commutandi. Et si quis contra hanc vindicione ista venire dicere, temtare voluerit, non valeat vindicare quod repetit, set inferat vobis tantum et alium tantum quantum res melioratas valuerint, et ec presens vindiccio ista firma permaneat, cum stipulacione subnixa. Ego Erlenus vindicione ista e me facta relegi et firmatores rogavi. S. Idonea, qui viro suo in omnibus consensit. S. Folcoys. S. Willelmo. S. Feliza. S. Godalfre. S. Wandalmare. S. Martino. Ego Waldenys roytus vindicione ista scripsi, datavi die mercoris, in mense marcio, anno primo quod Karlus imperator obbiit.